Cum nos hodie ecclesie Aboensi, tunc certo modo pastoris solatio destitute, de persona dilecti filij Magnj electi Aboensis, nobis et fratribus nostris ob suorum exigentiam meritorum accepta, de fratrum eorundem consilio auctoritate apostolica duximus prouidendum, preficiendo eum illi in episcopum et pastorem, nos parrochialem ecclesiam Wermo (!) Aboensis diocesis, cui cura immineat animarum, nec non perpetuam sine cura vicariam ad altare corporis Christi in dicta ecclesia Aboensi situm per prouisionem et prefectionem predictas harum serie uacare decernentes ac uolentes dilecto filio Henrico Meyer, clerico Bremensis diocesis, decretorum doctorj, cubiculario nostro ac familiari continuo commensali, gratiam facere specialem, parrochialem ecclesiam ac uicariam predictas, etiam si de jure patronatus laicorum forent et quarum insimul fructus septem mar. ar. se. co. ex. ua. an non exc. …… motu proprio et ex certa scientia conferimus et assignamus ac sibi prouidemus seu prouideri mandamus de eisdem, necnon juripatronatus, si quod sit, laicorum derogamus, constitutionibus et ordinationibus apostolicis ceterisque in contrarium facientibus non obstantibus quibuscunque et cum clausulis necessarijs et opportunis. Fiat motu proprio J ….. Et cum derogatione jurispatronatus, si quod sit, hac uice tantum; et quod non obstantes ipsius H. habeantur pro expressis; et cum derogatione regule de idiomate loci, ubi dicta parrochialis existit; et quod nomen et cognomen ecclesie ac dicte parrochialis (= uicarie) latius exprimenda; et quod uerus ualor etiam usque ad sex alias mar. exprimi possit quatenus [opus] sit, regula non obstante; et quod littere coniunctim uel diuisim expediri possint. Fiat. J. Datum Rome apud sanctum Petrum pridie nonas julij anno quinto.